cyanic-selkie/wikianc huggingface dataset:
ג'ף בזוס
ביוגרפיה
בזוס גילה עניין רב בתחומי המדע. הוא התקין אזעקה חשמלית על מנת להרחיק את אחיו הקטנים מחדרו. הוא הסב את המוסך של הוריו למעבדה לפרויקטים מדעיים. המשפחה עברה למיאמי שבפלורידה, ובעת לימודיו בתיכון, השתתף ב-Student Science Training Program שהתקיימה באוניברסיטת פלורידה, וזכה ב-1982 ב-Silver Knight Award.
בזוס החל ללמוד באוניברסיטת פרינסטון והתכוון ללמוד פיזיקה, אך במהרה עבר לתחום המחשבים האהוב עליו, וב-1986 סיים בהצטיינות יתרה תואר ראשון בהנדסת חשמל ובמדעי המחשב והיה חבר אחוות פי בטא קפא.
על פי דירוג "פורבס", ביולי 2021 היה בזוס האיש העשיר בעולם, עם הון של מעל 212 מיליארד דולר.
קריירה
לאחר סיום לימודיו עבד בזוס בוול סטריט בתחום מדעי המחשב. לאחר מכן עבד על הקמת רשת לסחר בינלאומי לחברה שנודעה בשם פיטל (Fitel). מקום עבודתו הבא היה Bankers Trust, שם התקדם לדרגת סגן נשיא בגיל 28. בהמשך עבד בתחום מדעי המחשב גם בחברת ניהול ההשקעות הבינלאומית D. E. Shaw & Co., שנוסדה בארצות הברית.
אמזון
בזוס הקים את אמזון ב-1994 לאחר שכתב את התוכנית העסקית שלה בנסיעה מחוף לחוף מניו יורק לסיאטל. בתחילה הקים בזוס את אמזון, החברה שהפכה אותו לאחד מיזמי ה.com הבולטים ולמיליארדר, במוסך שלו.
משכורתו החודשית כמנכ"ל בשנת 2010 הייתה 81,840 דולר, כשלכך התווספה עלות אבטחתו האישית בסך כ-1.6 מיליון דולר. הוא מחזיק ב-16% ממניות אמזון.
בזוס ידוע בנטייתו להקדיש תשומת לב מרבית לפרטים עסקיים. הוא תואר על ידי אתר האינטרנט Portfolio.com כ"טייקון חסר דאגות שבעת ובעונה אחת הוא גם "מיקרו-מנהל" ידוע לשמצה העוקב מקרוב ומבקר את עבודת הכפיפים לו... מנהל הרוצה לדעת הכול, החל מזוטות חוזה ועד כיצד הוא מצוטט בכל ההודעות לעיתונות שמפרסמת אמזון".
ב-2 בפברואר 2021 הודיע בזוס על פרישתו הקרובה מתפקידו כמנכ"ל אמזון, ומעבר לתפקיד יושב ראש החברה. ב-5 ביולי 2021 סיים את כהונתו כמנכ"ל והוחלף בידי אנדי ג'אסי.
בלו אוריג'ין
בשנת 2000 ייסד בזוס את חברת האווירונאוטיקה "בלו אוריג'ין" (Blue Origin) שמטרתה לאפשר שיגורים פרטיים של בני אדם לחלל. החברה נחשפה לציבור רק כשש שנים לאחר שנוסדה, כאשר רכשה שטח אדמה גדול במערב טקסס, לצורך הקמת מתקן לניסיון ולשיגור החללית. ב-2011 אמר בזוס בראיון כי ייסד את החברה על מנת "לאפשר לכל אחד לטוס לחלל" וכי החברה מחויבת להקטין את העלות ולהגדיל את הבטיחות של טיסה כזאת. במאי 2017 מכר בזוס מניות אמזון בסך 940 מיליון דולר, לשם מימון המיזם.
רכישת הוושינגטון פוסט
ב-5 באוגוסט 2013 הודיע בזוס על רכישת העיתון וושינגטון פוסט תמורת 250 מיליון דולר מהונו הפרטי.
קרן כדור הארץ של בזוס
בפברואר 2020 בזוס הקים קרן מלחמה בשינוי האקלים, והודיע בחשבון האינסטגרם שלו שהשקיע בקרן 10 מיליארד דולר. הקרן תסייע למדענים ופעילי איכות הסביבה למצוא דרכים לצמצום שינוי האקלים.
הכרה
ב-1999 נבחר בזוס לאיש השנה של המגזין טיים. ב-2008 נבחר על ידי U.S. News & World Report לאחד מטובי המנהיגים של אמריקה. באותה השנה גם הוענק לו תואר דוקטור לשם כבוד בתחומי הטכנולוגיה והמדע מאוניברסיטת קרנגי מלון. ב-4 באפריל 2012 נבחר על ידי פורבס למנכ"ל הטוב ביותר בארצות הברית לאחר שהניב לבעלי המניות של החברה תשואה שנתית ממוצעת של 36% מאז 1998. ביולי 2017 דורג לראשונה על ידי מגזין פורבס כאדם העשיר בתבל, עם הון של למעלה מ-90 מיליארד דולר, ביולי 2018 נאמד הונו ב-137 מיליארד דולר.
בזוס אף חבר בקבוצת בילדרברג ולקח חלק בכנס שקיימה הקבוצה בסנט מוריץ, שווייץ ב-2011.
חיים אישיים
בזוס נישא למקנזי בזוס בשנת 1993 ולזוג ארבעה ילדים. בינואר 2019 הודיעו השניים על כוונתם להתגרש. על פי מגזין ה"נשיונל אינקוויירר" סיבת הגירושים היא בגידתו של ג'ף באשתו בכך שניהל רומן עם מנחת הריאליטי, לורן סאנצ'ז, מאפריל 2018.
באפריל 2019 פורסם הסכם הגירושים של הזוג בזוס, ולפיו תקבל מקנזי בזוס רבע ממניותיו של ג'ף בזוס באמזון, חלק ששוויו 35.6 מיליארד דולר. זכויות ההצבעה בגין חלק זה יישארו בידי ג'ף בזוס. זכויות הזוג בעיתון וושינגטון פוסט ובחברת בלו אוריג'ין נותרו במלואן בידי ג'ף בזוס. גם לאחר חלוקת רכוש זו נותר ג'ף בזוס האיש העשיר בעולם, עם הון של כ-110 מיליארד דולר.
בבעלותו היאכטה הגדולה בעולם, הקרויה Y721, שעלותה מוערכת ביותר מ-500,000,000 דולר.
עין חדה (אתר מקראי)
עֵין חַדָּה הייתה עיר בתקופת המקרא.
בספר יהושע מסופר כי נמסרה לנחלת שבט יששכר:
במאה ה-20 הציעו לזהותה ממזרח להר תבור, בכפר אל-חַדַתֶ'ה. בסביבות הכפר נערכו חפירות ארכאולוגיות, ובהם נמצאו ממצאים כגון חרסים מתקופת הברזל.
לצאת מאזור הנוחות
לצאת מאזור הנוחות היא תוכנית אירוח מוזיקלית ישראלית, המשודרת בשידור חי בערוץ הידברות (ערוץ 97) בהנחייתו של הרב יצחק פנגר. התוכנית עלתה לראשונה לשידור בנובמבר 2019.
התוכנית משודרת בערוץ הידברות (yes, HOT, פרטנר tv, סלקום tv), ערוץ צופיה, אתר הידברות ובדף הפייסבוק וערוץ היוטיוב של הידברות.
הפקת העונה השנייה החלה באוקטובר 2021 ועלתה לשידור ב-20 בנובמבר 2021.
אליעזר קשתיאל
הרב אליעזר קשתיאל הוא ראש הישיבה לבוגרי צבא במוסדות בני דוד ורב שכונת היובל ביישוב עלי.
ביוגרפיה
גדל באלון שבות, למד בישיבת מרכז הרב שם למד אצל הרב יהושע צוקרמן וגמרא אצל הרב אברהם אלקנה שפירא, חינך במכינות קדם צבאיות.
משנת תשס"ט מכהן לצד הרב אוהד תירוש כראש הישיבה לבוגרי צבא במוסדות בני דוד. עמד גם בראש מדרשת דניאלי בכפר תפוח, המכשירה בנות לקראת שירות לאומי, וכיום הוא רב המדרשה. מלמד גם במדרשת הרובע, במכון אורה, בשלוחת מעלה אפרים של בני דוד, בישיבת ברכת יוסף ועוד.
למד בחברותא עם רועי קליין והיה לרבו המובהק, לאחר נפילתו בקרב כתב עליו ספר, "בכל לבבך".
נשוי ומתגורר ביישוב עלי. אב לשמונה ילדים. אחיו הוא הרב עקיבא קשתיאל, ראש הישיבה הגבוהה במוסדות בני דוד.
שיעורי הרב ותורתו מופצים בקבוצות הווטסאפ, ערוץ הטלגרם וערוץ היוטיוב של תלמידיו.
ציטוטים בתקשורת
במסגרת יוזמה של יאיר נהוראי לפרסום התבטאויות ממאגר ההקלטות של מוסדות עלי, צוטטו בכלי התקשורת מספר פעמים דברים שאמר הרב קשתיאל בשיעורים שבמאגר. לדוגמה צוטטו דבריו: "כן, אנחנו גזענים. אנחנו מאמינים בגזענות. יש גזעים בעולם ויש תכונות גנטיות של עמים – וזה דורש מאיתנו לחשוב איך לעזור להם", וכן: "יש מסביבנו עמים עם בעיות גנטיות. הערבי רוצה להיות תחת הכיבוש כי יש להם בעיה גנטית, הם לא יודעים לנהל מדינה, הם לא יודעים לעשות כלום. תראה איך הם נראים".
כשנשאל על דבריו אמר שהם הוצאו מהקשרם "לגמרי. הפוך מכל המטרה של השיעור" וכן: "זה היה שיעור מלפני הרבה שנים שהנושא שלו היה לנסות לתת תרגום מודרני למושג העבדות התנ"כי. כשאנחנו קוראים על המושג עבד בתנ"ך אנחנו מיד מתקוממים ובצדק כי זה זר לנו. אנחנו כאנשים דתיים מתמודדים עם המושג עבדות והביטוי 'בחר בנו מכל העמים' והמשמעות המודרנית הסוציאליסטית שלהם [...] כשאדם אומר בקידוש: 'כי בנו בחרת ואותנו קידשת מכל העמים' למה הוא מתכוון? זו תורת הגזע? הוא אומר שאנחנו עם שהאלוהים בחר בו. לא בשביל להתנשא אלא בשביל להביא ברכה לכולם".
עונת 1981/1982 בסרייה א'
עונת 1981/1982 בסרייה א' הייתה העונה ה-80 של התחרות שאורגנה על ידי התאחדות הכדורגל האיטלקית ונוהלה על ידי "ליגת הכדורגל" (Lega Calcio). המשחקים החלו ב-13 בספטמבר 1981 והסתיימו ב-16 במאי 1982.
בליגה השתתפו 16 קבוצות. התחרות התקיימה בשיטת ליגה עם משחקי בית ומשחקי חוץ. עבור הניצחון הוענקו שתי נקודות ונקודה עבור תוצאת תיקו.
מילאן (ירדה לסרייה ב' בעקבות פרשת הסדרת המשחקים), צ'זנה וגנואה היו הקבוצות שעלו מהליגה השנייה.
יובנטוס זכתה באליפות בפעם ה-20 בתולדות המועדון.
בסיום העונה לסרייה ב' ירדו מילאן, בולוניה וקומו. במקום הקבוצות שירדו לסרייה א' העפילו הלאס ורונה, סמפדוריה ופיזה.
כדורגלנים מצטיינים
רוברטו פרוצו, שחקנה של רומא, כבש 16 שערים וזכה בתואר מלך השערים, זאת העונה השנייה ברציפות.
ציפור סוכר הכף
ציפור סוכר הכף (שם מדעי: Promerops cafer) היא מין של ציפור שיר מהמשפחה ציפורי סוכר, החיה רק בדרום אפריקה שסביבת הכף המזרחי והמערבי, ממנה קיבלה הציפור את שמה העממי.
זוהי ציפור בעלת מקור חד וארוך וזנב ארוך אצל הזכרים הגדולים מעט יותר מהנקבות. אורכם 34 עד 44 ס"מ בממוצע לזכרים ו-25 עד 29 ס"מ בממוצע לנקבות. ציפור זו היא יונקת צוף באמצעות מקורה הארוך ולשונה הארוכה והדביקה. צבעה אפור-חום עם אזור שת צהוב, זנב שחור בחלקו העליון ובהיר בחלק התחתון ומתחת לעיניים עובר פס לבן.
ציפור זו נפוצה בעיקר סביב הבתות של ממלכת אזור הכף, בו מגוון צמחים עשבוניים בעלי פרחים המייצרים צוף מפתה עבורה, ביניהם מיני אברש, וכמה פרוטאיים כמו הפרוטיאה ובנוסף ניזונים מחרקים ועכבישים. הציפור לעיתים יושבת על הפרחים באמצעות טפריה הארוכים, המונעים ממנה לעוף ברוחות העזות המנשבות במקום. לעיתים הציפור נודדת מאזור מחייתה לאחר שהסביבה נפגעה משריפות ופוגעת במרבית הפרחים. היא נראית גם במספר ערים בדרום אפריקה, סביב פארקים.
ציפורים אלה טריטוריאליות והזכרים מושכים נקבות מעל צמחי פרוטיאה במשך החורף.
ג'ייקוב קולייר
ג'ייקוב קולייר (באנגלית: Jacob Collier; נולד ב-2 באוגוסט 1994) הוא רב-נגן, זמר, מלחין, מעבד ומפיק מוזיקלי אנגלי.
ביוגרפיה
בשנת 2012, פרסם גרסות כיסוי למספר שירים פופולריים, כגון "Don't You Worry 'bout a Thing" של סטיבי וונדר, שהפכו לוויראליים באתר יוטיוב. בשנת 2014, חתם קולייר בחברת הניהול של קווינסי ג'ונס והחל לעבוד על כלי אודיו-ויזואלי להופעות חיות, שתוכנן ונבנה במכון הטכנולוגי של מסצ'וסטס.
בשנת 2016 הוציא קולייר את אלבום הבכורה שלו, In My Room, אותו הקליט, עיבד ביצע והפיק בעצמו בחדר האחורי הקטן של בית משפחתו בפינצ'לי. בשנת 2017, הוענק לקולייר פרס גראמי על עיבודי השירים "Flintstones" ו-"You and I".
בשנת 2018 החל קולייר לעבוד על סדרת האלבומים Djesse, המורכבת מארבעה חלקים, 50 שירים, ובו למעלה מאלפיים אמנים והרכבים. בדצמבר 2018, פרסם את החלק הראשון, שמציג את תזמורת מטרופול אורקסט, Djesse Vol. 1.
ב-14 באוגוסט 2020, הוציא את החלק השלישי של הפרויקט, Djesse Vol. 3, שאותו מתאר קולייר כמבוסס צלילים אלקטרוניים. חלק זה קיבל מועמדות לפרס גראמי בקטגוריית "אלבום השנה" בטקס פרסי גראמי ה-63. בנוסף, השיר "All I Need" קיבל מועמדות בקטגוריית "ביצוע ה-R&B הטוב ביותר" והשיר "He Won't Hold You" קיבל מועמדות בקטגוריית "העיבוד, האינסטרומנטל והקולות הטובים ביותר".
אוניברסיטת המדינה של קרוליינה הצפונית
אוניברסיטת המדינה של קרוליינה הצפונית (באנגלית: North Carolina State University, או בקיצור NCSU) היא אוניברסיטה ציבורית הממוקמת בראלי, בירת קרוליינה הצפונית, ארצות הברית. באביב 2017 למדו באוניברסיטה כ-32,000 סטודנטים, מתוכם כ-23,000 לתואר ראשון וכ-9,000 לתארים מתקדמים. מספר זה הופך את NCSU לאוניברסיטה הגדולה ביותר במדינה. מבין בוגרי האוניברסיטה הידועים ניתן למנות את רוברט גיבס, ג'ון אדוארדס וראסל וילסון.
האוניברסיטה לרוב נמצאת במאה המקומות הראשונים של דירוג שאנגחאי ושל המגזין U.S. News & World Report.
היסטוריה
האוניברסיטה נוסדה במרץ 1887 על ידי המדינה בשם "מכללת צפון קרוליינה לחקלאות ואמנות מכנית". בתקופה זו המכללה הייתה פתוחה אך ורק לגברים לבנים. בשנת 1918 שנה של המכללה שונה ל"מכללת המדינה לחקלאות והנדסה". בשנת 1931 השם שונה שוב והמכללה הפכה לאוניברסיטת המדינה. בשנת 1947 הוקם באוניברסיטה בית ספר לעיצוב ולאדריכלות ובשנת 1950 הוקם גם בית הספר לחינוך.
בקיץ 1956, בעקבות פסק דין בראון נגד מועצת החינוך (1954), החלו ללמוד באוניברסיטה גם תלמידים אפרו-אמריקאים. בשנת 1966 כבר למדו באוניברסיטה למעלה מ-10,000 תלמידים, ובשנות ה-70 הוקם בית הספר למדעי הרוח והחברה. בשנת 1987, במלאת 100 שנה למוסד, ה-NCSU עברה שיפוץ רחב-היקף בהשקעה של מאות מיליוני דולרים.
תמיר גינזבורג
תמיר גינזבורג (נולד ב-18 בינואר 1993) הוא שחקן ומדבב ישראלי.
ביוגרפיה
גינזבורג למד במגמת תיאטרון בבית הספר לאמנויות תל אביב, ולאחר מכן למד במגמת תיאטרון בתיכון תלמה ילין בין השנים 2008–2011. כמו כן הוא בוגר הסטודיו למשחק ניסן נתיב. כשהיה בצבא הגנה לישראל שירת כשחקן וקומיקאי בתיאטרון צה"ל. בהמשך עבר שלושה חודשי השתלמות בסטודיו למשחק ERACM בצרפת.
זכה ב"תחרות המונולוג הקומי ע"ש ספי ריבלין" במקום הראשון.
בטלוויזיה
בשנת 2008 הופיע בתור אלון בספיישל "היא לא תדע" של ערוץ הילדים המשמש כמחווה לשירי דני סנדרסון. בשנת 2011 השתתף בפרסומת לבנק ישראל. בשנת 2012 החל לגלם את רון אשכנזי בסדרה "החממה" של גיורא חמיצר, אשר הופקו לה שלוש עונות בהן גילם דמות ראשית. בהשראת הסדרה נוצרו גם שלוש הופעות בהן כיכב גינזבורג לצד שחקני הסדרה. הסדרה הסתיימה בשנת 2016, כאשר בשנת 2017 החלה להיות מופצת הסדרה "אקדמיית החממה" המשמשת לה כעיבוד אמריקאי בה גם השתתף גינזבורג בתפקיד אורח.
בשנת 2016 השתתף בתפקיד אורח בסדרה "בני ערובה" בתור יצחקי. בשנת 2017 גילם את דין בתפקיד אורח בסדרה "כדברא". בשנת 2018 הצטרף לצוות השחקנים של העונה השלישית של "שכונה", בה גילם את עומרי. בשנת 2019 גילם את מנצורי בסדרה "ביום שהאדמה רעדה". בשנת 2020 גילם את ביפ-ביפ בסדרה "השכונה של הופ!", כמו כן החל לשחק את תמיר בסדרה "טהרן". בשנת 2021 גילם את איתמר בן משה בסדרה "מלכת היופי של ירושלים", כמו כן השתתף בסדרה "מנגן ושר" בתור אלמוג. בשנת 2022 החל לגלם את גלי חלבי בסדרה "שנות ה-90". בשנת 2023 גילם בתפקיד אורח את דלוס בסדרה "סקיי".
בתיאטרון
גינזבורג שיחק במספר הצגות תיאטרון, בהן "האם", "ספיד לוין", "הדוב", "אורזי מזוודות", "משאירה את הפצע פתוח", "הטרילוגיה הבלגרדית" ו"מועדון הלב השבור".
בקולנוע
בשנת 2019 גילם בסרט הקולנוע "15 שנה" את אביתר, ובשנת 2020 גילם בסרט "סאבלט" את קובי.
כמדבב
גינזבורג החל לדבב בשנת 2000. תפקיד הדיבוב הראשון שלו היה בסרט "טיטאן". הפקות נוספות בהן דיבב כוללות את "רכבת לקוטב", "פיטר פן", "חתול תעלול", "הילד שרצה להיות דוב", "לרדת מהפסים", "צ'ארלי בממלכת השוקולד", "מסביב לעולם עם פליקס", "החלילן מהמלין", "קובי קובי", "אלרגי למפלצות", "סטיוארט ליטל 3: הזמנה לטבע", "סמי הכבאי", "זאת'ורה", "פליקס 2: ארנב הצעצוע ומכונת הזמן", "זאק וקודי החיים היפים על הסיפון - הסרט", "מליפיסנט", "לשיר", "דייגו וזיגי", "אמוג'י: הסרט", "פיטר ראביט", "מפלצות בשלג", "ציידי המפלצות: יוצאים לדרך!", "סרט לגו 2: החלק השני", "מגה-מן בעוצמה מלאה", "סופר דינוזאור", "יו-גי-הו וריינז", "מליפיסנט: אדונית הרשע" ו"אבודים בעוץ".
בשנות ה-20 של המאה ה-21 דיבב בהפקות "קיפו ויצורי הפרא", "עכברינה", "פיצוץ בייבלייד התרוממות", "ספיריט: לרכוב חופשי", "מועדון ווינX", "עיר המעשיות", "פיטר ראביט 2", "בית הינשוף", "רוקטיר", "כדורגל ג'י-ג'י-או", "זוג והרופאים המעופפים", "נשמה", "ספייס ג'אם: אגדה חדשה", "ציידי הטרולים", "הבאג של רון", "לשיר 2", "ערפדינה", "אמפיביה", "עולם היורה: מחנה הקרטיקון", "פלורה ויוליסס", "יומנו של חנון", "סניקרלה", "סמאריטן", "מעגל קטנטנים", "יומנו של חנון 2: רודריק שולט", "ג'יימס והאפרסק הענק", "קונג פו פנדה: אביר הדרקון", "דואר מידלמוסט", "המופע של פטריק", "מסע בין כוכבים: פרודיג'י", "הסופר קידס של סטן לי", "האדירים" ו"צוות פיירבאדס".
אברהם בנימין זאב המבורג
הרב אברהם בנימין זאב (וולף) המבורג (נודע גם בראשי התיבות אוה"ב, גרמנית: Wolf Hamburger; כ"ז בטבת תק"ל, 24 בינואר 1770 – ד' בסיוון תר"י, 15 במאי 1850) היה ראש ישיבת פיורדא, מבכירי רבני אשכנז בראשית המאה ה-19.
ביוגרפיה
נולד בפיורדא לר' אליעזר אהרן אנסבך, מפרנסי העדה, ולאשתו מרת קריינע לבית נידערווערן, בתו של אב"ד שוויינפורט. היה צאצא רחוק לרבי יששכר ברמן סג"ל פרנקל, שייסד את ישיבת העיר. אביו מת חודשים ספורים לאחר לידתו ואמו עזבה אותו להתחנך במוסדות הקהל ונסעה לבעלה החדש באמסטרדם. למד בישיבת פיורדא קודם תחת רבי צבי הירש חריף, חתנו של רבי רפאל הכהן כ"ץ, ואחר כך מאב"ד העיר משולם זלמן כהן. ב-1 בספטמבר 1789 נישא לרחל מרים כהן, ילידת פראג ונכדתו של הגביר שמואל לוקא. ב-1799 מינה אותו המהרז"ך למחליפו בראשות הישיבה: בשנים הבאות סירב להצעות לשמש כאב"ד המבורג ומגנצא ונותר במקומו. בשעה שישיבות אשכנז נסגרו בזו אחר זו, הצליח לשמור על המוסד שלו כמרכז התורה המסורתי האחרון בארץ: ב-1824, אף כי הייתה רחוקה מימי הזוהר שלה במאה ה-18 כששהו בה מאות לומדים, עוד נמצאו בה שמונים-ושמונה תלמידים.
שני חיבוריו העיקריים היו שו"ת 'שער הזקנים' ו'שמלת בנימין'. נפטר ב-1850 ונקבר בפיורדא.
מיונגדונג
מיונגדונג (בהנגול: 명동; בהנג'ה: 明洞, מילולית: "השכונה המוארת") היא שכונה ברובע ג'ונג-גו (הרובע המרכזי) בסיאול, קוריאה הדרומית הנמצאת בין השכונות צ'ונגמו-רו, יולג'י-רו ו- ונמדאימון-רו. היא בעיקר אזור מסחרי ומהווה אחד מאזורי המסחר והתיירות של סיאול. בשנים 2011-2013 דורג הרחוב מיונגדונג כאחד מרחובות המסחר היקרים בעולם. האזור ידוע גם בשני אתרים בעלי חשיבות היסטורית ותרבותית: קתדרלת מיונגדונג ותיאטרון נאנטה מיונגדונג. ע"פ מפקד האוכלוסין האחרון משנת 2020 אוכלוסיית השכונה מנתה 2,794 תושבים בשטח של 0.9697 קמ"ר.
היסטוריה
מיונגדונג ידועה עוד מתקופת שושלת ג'וסון כשנקראה מיונגריאבאנג והייתה בעיקר שכונת מגורים. תחת הכיבוש היפני שונה שמה ל מיונגצ'יג'ונג או ביפנית -מייג'י-צ'ו והפכה לאזור מסחר, בהשפעת צמיחת המסחר בשכונה השכנה, צ'ונגמורו. אחרי החזרת העצמאות, בשנת 1946 הוכרזה כשכונה בפני עצמה.
אחרי מלחמת קוריאה ובשנות ה-1960 שגשגה השכונה מבחינה כלכלית והענף הפיננסי מנמדאימון-רו ומיולג'ירו התחיל לזלוג אל תחומה. שופצו בתים רבים ונבנו בניינים גבוהים. נפתחו בה חנויות כל-בו רבות, מרכזי קניות, בתי מלון, מסעדות, חנויות יוקרתיות ובוטיקים והאזור עם הרחוב בעל אותו שם הפכו בשנות ה-1970 למכה של הצעירים ושל האנשים האופנתיים.
בנוסף להיותו אזור מסחר ופיננסי, הפכה מיונגדונג, כולל הקתדרלה שלה לאתר פופולרי להפגנות ומחאות פוליטיות במיוחד בשנים 1980-1990 הסוערות.
במרץ 2000 הוכרזה מיונגדונג לאזור לקידום התיירות והיה לאחת התחנות בסיור הרשמי של סיאול הנועד לתיירים.
אפיונים
המרכז הפיננסי של סיאול מתחלק בימנו בין מיונגדונג ל-יאוידו, שבה נמצאת הבורסה של קוריאה. עם החברות החשובות לביטוח, לשירותים פיננסים, השקעות שיש להן המושב במרכזי במיונגדונג ניתן למנות סיטי בנק, קבוצת SK, בנק קוקמין, Korea Exchange Bank,Lone Star Funds, החברה הבנקאית סומיטומו מיצוי, AIG קוריאה, חאנה בנק, HSBC. לא רחוק נמצא גם בנק קוריאה.
בשכונה נמצא הבניין של שגרירות סין לשעבר שנפתחה לראשונה ב-4 בינואר 1949, וננטש ב-2002 לטובת מושב חדש בשכונת היוג'ה-דונג. במקום נמצא מרכז לתרבות סינית ובית ספר יסודי סיני ומסביב - ה"צ'יינה טאון" של סיאול עם חנויות, מסעדות ובתי קולנוע סינים, המשרד הראשי של YWCA, אולם אונסק"ו, תיאטרון מיונגדונג וקתדרלת מיונגדונג, הקתדרלה הרומית-קתולית הוותיקה בקוריאה. פרט לשעות המוקדמות של הבוקר והשעות המאוחרות לפריקת הסחורות, הרחוב הראשי ורוב הרחובות הם מדרחוב.
קניות
בשכונה בולטות חנויות יוקרתיות המוכרות בקמעונאות במחירים ממוצעים עד גבוהים, שלוחות של מותגים בינלאומיים כולל לקוסט, פולו רלף לורן, פורוור 21, בולגרי ולואי וויטון, וכן מותגים קוריאנים בתחום הקוסמטיקה כמו Skin Food,Nature Republic,Missha ,The Face Shop. קיימים גם מרכזי קניות וחנויות כלבו כמו "לוטה", "שינסראי", "מיליורה", "אם פלאזה" ואחרים. המקום מושך צעירים ותיירים רבים. באוגוסט 2012 כחלק מתוכנית ההתפשטות שלה לסין, בתוך חנות הכלבו "לוטה" בעיר טיאנז'ין בארץ זו שחזור דגם  של הרחוב מיונגדונג  עם הסניפים של Missha, The Face Shop and Skin Food.
תחבורה
את מיונגדונג משרתת בדרום תחנת הרכבת התחתית מיונגדונג ובצפון תחנת הרכבת התחתית יולג'ירו 1-גא.
יוקולסאו אאו פיולום
יוקולסאו אאו פיולום (באיסלנדית: Jökulsá á Fjöllum) הוא הנהר השני באורכו באיסלנד. אורך הנהר 206 קילומטרים והוא מנקז שטח של 7,380 קמ"ר (הנהר עם אגן הניקוז הגדול ביותר באיסלנד). ספיקתו הממוצעת של הנהר היא 183 מ"ק לשנייה.
מוצאו של יוקולסאו אאו פיולום הוא הקרחון הגדול ביותר באיסלנד — ואטנאיוקול (Vatnajökull), שנמצא בשטח הפארק הלאומי ואטנאיוקול בדרום-מזרח הארץ. מהקרחון הנהר זורם צפונה אל רמת איסלנד. עם כניסתו לרמה, הוא זורם ברכס ההרים קוורקפיול (Kverkfjöll), שם התוואי שלו מהווה את גבולם המזרחי של שדות הלבה הנרחבים הולוהּראון (Holuhraun) ואודדהּראון (Ódáðahraun). בהמשך, הנהר יוצר ברמה את המפלים סלפוס (Selfoss), דטיפוס (Dettifoss) והפרגילספוס (Hafragilsfoss). דטיפוס הוא המפל הגדול ביותר באירופה.
יוקולסאו אאו פיולום יוצא לשפלה בצפון-מזרח הארץ. באזור זה, אפיקו של הנהר מסתעף לדלתה והתוואי שלו משתנה באופן תדיר. יוקולסאו אאו פיולום נשפך אל ים גרינלנד בפיורד יוכסארפיורדור (Öxarfjörður).
היסטוריה גאולוגית
תוואי הנהר יוקולסאו אאו פיולום עוצב במידה רבה על ידי מרוצות קרחון — שיטפונות אדירים שמקורם בהתכת הקרחון ואנטאיוקול כתוצאה מהתפרצותו של הר הגעש התת-קרחוני ברדרבונגה. שלושת השיטפונות שחרצו את תוואי הנהר ברמת איסלנד התרחשו לפני 9,000, 5,000 ו-2,000 שנה, ויחד הם ארכו ימים ספורים בלבד.
בעידנים גאוגלוגיים קדומים, הפיורד יוכסארפיורדור (Öxarfjörður) בצפון-מזרח איסלנד — בו הנהר נשפך אל ים גרינלנד — חדר עמוק יותר מאשר היום אל היבשה. יוקולסאו אאו פיולום הקטין את עומק חדירת הפיורד ליבשה על ידי גרופת החול שהביא מרמת איסלנד ויצר שטח משולש בגודל 300 קמ"ר בשם סנדור (Sandur), בו האפיק שלו מסתעף לדלתה לפני השפיכה לים. בגלל הקרקע החולית, אפיקו של הנהר באזור משתנה תמיד.
תנין ג'ונסטון
תנין ג'ונסטון (שם מדעי: Crocodylus johnstoni; מכונה באנגלית: תנין מים מתוקים, Freshwater Crocodile) הוא מין של תנין ממשפחת התניניים. הוא מצוי רק בחלק הצפוני של אוסטרליה באקלים טרופי. הוא חי בסמוך לקרובו לסוג שהוא הזוחל הגדול ביותר בעולם כיום – תנין הים, שהוא טורף קטלני לאדם. תנין ג'ונסטון לא יתקוף אנשים למאכל אך ינשוך לצורך הגנה. תניני ג'ונסטון נקראים באנגלית "תנין מים מתוקים", בהנגדה לתנין הים שנקרא "תנין מים מלוחים".
תיאור
תנין זה יכול להגיע לאורך של ולשקול עד ל-100 ק"ג. הוא בעל שיניים קטנות ומחודדות והלסתות צרות יחסית לקרובו, תנין הים. הגוף חום-אפור ובעל לוחות עצם לאורך הגוף. הרגליים קצרות אך בעלי יכולת לרוץ מהר למרחקים קצרים - בניגוד לשאר הזוחלים האיטיים על פני היבשה. הוא יכול לשחות במים מתוקים ואף מלוחים, אם כי לא כמו קרובו המסוגל לחיות גם באוקיינוס הפתוח. לעיתים תניני ים גדולים יטרפו תניני ג'ונסטון חלשים או איטיים, אך זה קורה לעיתים נדירות. בשבי חי תנין ג'ונסטון בשם "מיסטר פרשי" אשר נולד ב-1870 בגן חיות אוסטרלי ומת ב-2010, בגיל 140 שנה.
התנהגות
התנין אורב לטרף בגדת הנהר או הביצה ומחכה שהוא יתקרב לשתות. אז התנין מזנק עליו ומושך אותו למים עד שיטבע. כמו כן הוא רודף להקות דגים למים הרדודים. הוא טורף חרקים, דגים, דו-חיים, זוחלים שונים לרבות תנינים קטנים, עופות מים ויונקים שונים עד גודל של וולבי וגם יתקוף עטלפים המנמיכים עוף כדי לשתות, לרוב בעונה היבשה שבה המזון והמים יקרי ערך. עם זאת, מאחר שמדובר בתנין קטן למדי עיקר תזונתו הם פרוקי-רגליים כגון סרטנים ודגים או דו-חיים. תנין זה עלול לתקוף אנשים מתקרבים אך איננו מהווה סכנה יומיומית כמו תנינים אחרים ולא ידוע על תנין שטרף אדם, אם כי לסתותיו החזקות עשויות לגרום נזק גדול.
תניני ג'ונסטון מתרבים בעונה היבשה והטלת הביצים מתרחשת בדרך כלל בחודשים אוגוסט-ספטמבר. מספר הביצים בתטולה נע בין 7 ל-21 והמסה הכוללת הממוצעת של תטולה היא כ-900 גרם ותלויה בגודל הנקבה. הנקבה מטילה את הביצים בקן שחפרה כבור בתוך האדמה, בדרך כלל קרוב למקור מים.
תניני ג'ונסטון הם לא טריטוריאליים כמו תנין הים ובעונה היבשה ניתן לראות התכנסויות גדולות שלהם במקווי המים הקבועים שנותרו. גם הנקבות לעיתים קרובות חופרות את קיניהן בצפיפות גדולה (מרחקים של מטרים ספורים בין הקינים). עם זאת, כאשר הצפיפות גדלה מאוד יש מאבקים בין התנינים על המקומות הטובים ביותר. מאבקים אלה מתבטאים בעיקר בתצוגות איום ונשיכות בזנב היריב.
אלן נג'ייה
אלן נג'ייה (באנגלית: Allen Njie; נולד ב-26 ביולי 1999) הוא כדורגלן ליברי, המשחק בעמדת הקשר באראו.
קריירה
ב-6 באוקטובר 2020, נג'ייה סיכם בבני סכנין מליגת העל, אך העסקה לא יצאה לפועל.
ב-19 בפברואר 2021, נג'ייה הושאל לסלאבן בלופו מליגת העל הצ'כית.
ב-22 ביולי 2018, נג'ייה ערך את הופעת הבכורה שלו בנבחרת ליבריה בתיקו 0-0 נגד.
תנין גינאה החדשה
תנין גינאה החדשה או תנין גינאה החדשה צפוני (שם מדעי: Crocodylus novaeguineae) הוא מין של תנין החי רק בגינאה החדשה.
מאפיינים
תנין גינאה החדשה יכול להגיע לאורך של 3.5 מטרים ולשקול בין 40 ל-100 ק"ג, אך נחשב לקטן ביחס למינים אחרים בסוגו, ביניהם נמצא תנין הים, הגדול בזוחלים שיכול להגיע לאורך של שבעה מטרים וגם הוא מצוי בגינאה החדשה ומאיים על תנינים קטנים או איטיים. תנינים אלה אפורים בצבעם ובעלי לסתות גדולות ושיניים חדות הבולטות החוצה גם כשהפה סגור.
תנינים צעירים ניזונים לאחר בקיעתם מפרוקי רגליים שונים כמו חרקים, חסילונים וסרטנים, חלזונות מים מתוקים, דו-חיים, לטאות, נחשים, עופות, דגים, זוחלים ויונקים קטנים. עם התבגרותו, עולה גודלו של הטרף ומורכב בעיקר מדגים, אם כי גם תנין בוגר ניזון מרכיכות, סרטנים, זוחלים ויונקים עד גודל בינוני הקרבים למים. כמו כן, מסוגל התנין לקפוץ מעלה ולחטוף עטלפים, ציפורים מנמיכי עוף ודגים מזנקים. הוא אינו מסוכן לאדם.
תנין גינאה החדשה מצוי בשתי אוכלוסיות נפרדות בצפון ודרום האי, כשביניהן מפריד רכס הרים (שהוא כמעט בלתי עביר לתנינים). מחקר שפורסם ב-2019 קבע ששתי האוכלוסיות מייצגים מינים נפרדים, והאוכלוסייה הדרומית הוגדרה כמין חדש, תנין האלי (Crocodylus halli), על שם המדען שחקר אותם.
בטי רוס
אליזבת' "בטי" רוס-באנר (באנגלית: Elizabeth "Betty" Ross) היא דמות בדיונית המופיעה בחוברות הקומיקס הענק הירוק ביקום מארוול קומיקס. דמותה הופיעה לראשונה בחוברת The Incredible Hulk #1 ממאי 1962 ונוצרה על ידי הכותב סטן לי והמאייר ג'ק קירבי.
רוס היא מושא אהבתו ולאחר מכן אשתו של ברוס באנר. היא בתו היחידה של גנרל ת'נדרבולט רוס. במהלך קשת הסיפור "נפילת הענקים" משנת 2010, בטי רוס עוברת תהליך שינוי צורה בדומה לזה שעבר אביה, והופכת לענקית האדומה (באנגלית: Red She-Hulk). בהמשך כוחותיה בוטלו בידי באנר, אך היא נעשתה להרפיה האדומה בדרך מסתורית.
את דמותה של בטי רוס גילמו בסרטי הלייב אקשן "הענק" ו"הענק הירוק" השחקניות ג'ניפר קונלי וליב טיילר, בהתאמה. טיילר שבה לגלם את הדמות בסרט "קפטן אמריקה: סדר עולמי חדש".
Donkey Kong 64
Donkey Kong 64 הוא משחק פלטפורמה משנת 1999 שפותח על ידי Rare ופורסם על ידי נינטנדו עבור הקונסולה Nintendo 64. זהו משחק דונקי קונג היחיד שמציג משחק תלת מימד. בתור הגורילה דונקי קונג, השחקן חוקר רמות נושא כדי לאסוף פריטים ולהציל את בני משפחתו החטופים מהמלך ק. רול. השחקן משלים מיני-משחקים וחידות כחמש דמויות קונג שניתן לשחק בהן - כל אחת עם היכולות המיוחדות שלה - כדי לקבל בננות ופריטי אספנות אחרים. במצבי מרובה משתתפים, עד ארבעה שחקנים יכולים להתחרות במשחקי deathmatch ו-Stand Man Last.
מטרת המשחק
המשחק עוקב אחר קו עלילה מסורתי לסדרה: המלך ק. רול והקרמלינגס הזוחלים שלו פולשים לאי DK האידילי וחוטפים את החברים של דונקי קונג, מתכננים להפעיל את הנשק Blast-O-Matic (בעברית: פיצוץ מכני) שלהם ולהרוס את האי. לאחר הדרכה, השחקן יוצא בתור דונקי קונג כדי לחלץ את האחרים מהחוטפים שלהם ולעצור את התוכנית של ק. רול. תוך כדי לחקור את עולם המשחק והשלמת מיני-משחקי פאזל, השחקן אוסף שני סוגים של בננות: בננות צבעוניות, שמקודדות בצבע שונה עבור כל דמות של קונג, מעניקות לשחקן מדליות בננה וניתן להחליף אותן עבור גישה לבוס של כל עולם. מַאֲבָק; ובננות מוזהבות, שמספר מסוים מהן נדרש כדי לפתוח כל עולם חדש במשחק. מתוך 3,831 פריטי אספנות בסך הכל, נדרשים 1,810 (1,680 בננות צבעוניות, 100 בננות זהובות, 8 מפתחות בוס, שרטוט אחד, 15 מדליות בננה, 4 כתרי K. Rool, מטבע נינטנדו והמטבע הנדיר) להשלמת המשחק.
עיצוב
דגמי הדמויות עוצבו והונפשו מאפס. Rare לא הצליחה לעשות שימוש חוזר בדגמים מסדרת ה-Donkey Kong Country, שם הם טופחו מראש ועוצבו עם NURBs באמצעות PowerAnimator; גרפיקת התלת מימד בזמן אמת של דונקי קונג 64 יכלה להשתמש רק במצולעים, אז הצוות השתמש בכלי חדש, Gamegen. המודלים המעובדים מראש שימשו כאסמכתא עבור דגמי המצולעים והמרקמים, כגון עבור הפנים של פיות הקונגים. למרות שהגרפיקה בזמן אמת מנעה מ-Rare לשחזר את רמת הפירוט שנראתה בסדרת Donkey Kong Country, הם אפשרו דמויות אקספרסיביות יותר. עיבוד דגמים משביעי רצון הוכיח את עצמם כמאתגר; האמן הראשי מארק סטיבנסון ציין כי "אם אתה יכול לראות את הדמות הזו מכל זווית, היית עושה אנימציה, מכניס אותה למשחק, והיית חושב שהיא נראית טוב מהצד, אבל נורא מכל זווית זָוִית!"
מוזיקה
גרנט קירקופ הלחין את הפסקול, אותו תיארו נינטנדו כקרוב יותר ברוחו לבנג'ו-קאזואי מאשר לפסי הקול של דונקי קונג קאנטרי של דייוויד ווייז. עם זאת, קירהופ העיר שהוא ניסה לשמור על הטון האפל יותר והאטמוספירי שווייז הביא לדונקי קונג, וכלל רמיקס ל"Jungle Japes" של ווייז. המלחינה של דונקי קונג קאנטרי 3, אוולין פישר, שובצה במקור לדונקי קונג 64; קירהופ הסתבך לאחר שהתבקש עזרה, והוא סיפק את קולו של דונקי קונג. ה-"DK Rap", המציג את יכולות הדמות של קונג, הוגה ונכתב על ידי אנדראס, כבש והוקלט על ידי Kirkhope, ובוצע על ידי אנדראס וכריס סאתרלנד.[3] [35] היא נועדה להיות בדיחה קלילה, אם כי המבקרים פירשו אותה כניסיון כתיבת שירים רציני. נינטנדו אמריקה ערכה תחרות "DK Rap" שבה המעריצים מקליטים גרסה משלהם של הראפ כדי לזכות בפרסים כולל טיול למטה שלה.
רכס אייסנהאואר
רכס אייסנהאואר או רכס אייסנהאוור (באנגלית: Icenhower Ridge) הוא רכס רחב, המכוסה ברובו קרח, ברכס בריטניה, בארץ אואטס שבאנטארקטיקה.
הרכס מתנשא בין קרחון יאנסי וקרחון סנט.
מקור השם
שמו של הרכס ניתן לו על ידי הוועדה המייעצת לשמות אנטארקטיים.
שם זה ניתן בהתייחס גם לשמות שניתנו לקרחון בירד ולקרחון סנט, הקרויים על שם הצוללת והאדמירל.
סוסואה
סוסואה (ספרדית Sosúa) היא עיר תיירות חוף בפרובינציית לה-פלטה שברפובליקה הדומיניקנית.
דקדוק עברי - מונחים
__ללא_תוכן__ בדף הזה מרוכזים מונחים מתחום דקדוק הלשון העברית. לכל מונח ניתן הסבר קצר ודוגמה. אם יש בוויקיפדיה ערך שלם על מונח כלשהו, שמו מקושר לאותו ערך וניתן לקרוא בו דוגמאות והסברים מפורטים יותר.
סוסואה
היסטוריה
טרוחיו דרש שהיהודים ישלמו עבור הקרקעות שהעמיד לרשותם, שהיו "רכושו הפרטי", ויהדות ארצות הברית נחלצה לעזרה וגייסה את מיליון הדולרים שנדרשו תמורת האדמות באמצעות ארגון הג'וינט. טרוחיו גם מינה את נציג הארגון כחבר פרלמנט. כ-600 פליטים מאוסטריה וגרמניה נשלחו לסוסואה, וייסדו במקום כפר יהודי קטן. החלו לעסוק בחקלאות, כל מתיישב קיבל כ-300 דונם. לשיווק מוצרי החלב והבשר שלהם הקימו קואפרטיב בשם "תוצרת סוסואה" (Productos Sosúa), אך נאלצו לתת לטרוחיו כ-25% ממניותיו. לאחר מלחמת העולם השנייה הגיעו פליטים יהודים נוספים משאנגחאי, בשנים שלאחר מכן עברו רוב בני הקהילה לארצות הברית. בשנת 1956 נותרו בעיירה כ-180 יהודים. בשנות ה-80 של המאה ה-20 נותרו בכפר כ-35 משפחות של יהודים. חלקן קנו במשך השנים עוד אדמות, והפכו להיות בעלי הקרקעות הגדולים באזור. באותן השנים הם החלו לפתח את תעשיית התיירות במקום ומכרו קרקעות ליזמים שבנו עליהם בתי מלון. מאז גדל הכפר לעיירת נופש בה כ-60,000 תושבים ומאות חדרי מלון.
דקדוק עברי - מונחים
בחלק מהערכים ניתנו בסוגריים שמות באנגלית ובלטינית, שלומד הדקדוק עשוי להיתקל בהם במילונים ובספרי לימוד ועיון.
סוסואה
היסטוריה
בשנת 1988 נותרו בסוסואה פחות ממאה יהודים. יש בה בית כנסת, בית עלמין יהודי, מוזיאון, פארק ואתר זיכרון לקהילה היהודית.
צ'וצ'ו ואלדס
צ'וצ'ו ואלדס או בשמו המלא דיוניסיו חסוס ואלדס רודריגס (בספרדית: Chucho Valdés או Dionisio Jesús Valdés Rodríguez נולד ב-9 באוקטובר 1941 בקיוויקן, מחוז הוואנה) הוא פסנתרן, מנצח ומלחין ג'אז קובני, נציג הזרם האפרו-קובני במוזיקת ג'אז, נודע ביצירותיו בסגנון ג'אז לטיני וג'אז מודרני כאחד, בנו של בבו ואלדס. בשנת 1973 הקים את להקת"איראקרה", הראשונה שזכתה בפרס גראמי (בשנת 1980). צ'וצ'ו ואלדס הוציא לאור 31 אלבומים, מתוכם 5 זכו בפרס גראמי. בקריירה הארוכה שלו בראש הרכביו וכסולן, זיקק יסודות מהמסורת המוזיקלית האפרו-קובנית, מהג'אז, מהמוזיקה הקלאסית ומהרוק בתוך סגנון מאוד אישי. גם עיבודיו החדשניים לנושאים פופולריים תרמו לתנופת המוזיקה הקובנית העכשווית.
קורות חייו
צ'וצ'ו ואלדס נולד בשנת 1941 בקיוויקן במחוז הוואנה בקובה, כבן למשפחת פסנתרנים. אביו היה הפסנתרן והיוצר בבו ואלדס, אמו פילאר לבית רודריגז הייתה גם כן פסנתרנית וכך בנו צ'וצ'יטו ואלדס. התחיל ללמוד נגינה בפסנתר בגיל שלוש ובגיל 9 התקבל לקונסרבטוריון בהוואנה. בנעוריו ניגן בלהקת הבית של המועדון "טרופיקנה" וניהל אותה. בגיל 16 הקים הרכב משלו. החל משנת 1963 ניגן ביחד עם ארטורו סנדובל ו-פקיטו ד'ריוורה ובשנת 1967 ייסד יחד איתם את ה- Orquesta Cubana de Música Moderna ("התזמורת הקובנית למוזיקה מודרנית"). עם ההרכב הזה ביצע גם יצירות שהלחין כמו "מיסה נגרה" (מיסה שחורה) (1969). ב-1970 הופיעי ב"ג'מבורי הג'אז" בוורשה ובפסטיבל הג'אז בניופורט. ואלדס שהיה המלחין העיקרי של התזמורת, המשיך לנהל אותה גם אחרי הפרידה מסנדובל וד'ריוורה. בהמשך אחרי שחתם על חוזה עם Blue Note Records התמקד ואלדס בהופעות והקלטות במסגרת מיזמי סולו, בשלישייה או ברביעייה. במקביל ניגן עם ההרכב של רוי הרגרוב. בשנת 1998 העביר את ניהול להקת איראקרה לבנו פרנסיסקו. ב-2009 הקים את החמישייה "The Afro-Cuban Messengers" איתה ערך סיורי הופעות בעולם והפיק את האלבומים (2013)' 'Chucho’s Steps'' (2010) - "Border-Free" u צ'וצ'ו ניגן לפעמים יחד עם אביו בבו עד למות האחרון בשנת 2013. השקיע זמן רב בהוראה לדורות צעירים של מוזיקאים בקובה - במסגרת בית הספר הלאומי (לצד מורים מפורסמים כמו הרבי הנקוק) או בחו"ל.
פרסים ואותות הוקרה
צ'וצ'ו ואלדס נמנה עם שני הרכבים שזכו בפרסי גראמי:
עורלת הדגדגן
באנטומיה אנושית של נשים מכסה הדגדגן (באנגלית: Clitoral hood), הידוע גם בשם עורלת הדגדגן (באנגלית: Clitoral prepuce או Preputium clitoridis), הוא קפל עור העוטף את עטרת הדגדגן ומגן עליו. הוא מתפתח כחלק מהשפתיים הקטנות והוא הומולוגי עם העורלה באיברי המין הזכריים. מכסה הדגדגן מורכב מהרקמות של הריריות; רקמות אלה נמצאות בין הרירית לעור, וייתכן שיש להן חשיבות אימונולוגית מכיוון שהן עשויות להיות נקודת כניסה של חיסונים של הרירית. מכסה הדגדגן חשוב לא רק בהגנה על עטרת הדגדגן, אלא גם בהנאה, שכן מדובר ברקמה ארוגנית (רגישה לגירוי מיני).
התפתחות
מכסה הדגדגן נוצר בשלב העוברי על ידי הלמלה התאית. הלמלה התאית צומחת בצד האחורי של הדגדגן ובסופו של דבר מתמזגת עם הדגדגן. מכסה הדגדגן נוצר מאותן רקמות המהוות עורלה אצל זכרים אנושיים.
מכסה הדגדגן משתנה בגודלו, צורתו, עוביו ואזורים אסתטיים אחרים. יש נשים שלהן מכסי דגדגן גדולים, המכסים לחלוטין את עטרת הדגדגן. חלקם עשויים להימשך לאחור כדי לחשוף את עטרת הדגדגן, למשל למטרות היגיינה או להנאה; אחרים אינם יכולים להימשך. לנשים אחרות יש מכסי דגדגן קטנים יותר שאינם מכסים את מלוא עטרת הדגדגן, ומשאירים אותה חשופה כל הזמן. קבוצות דביקות של רקמות הנקראות סירכה (adhesions) יכולות להיווצר בין מכסה הדגדגן לעטרה; אלה מדביקות את מכסה הדגדגן על העטרה כך שלא ניתן למשוך את מכסה הדגדגן לאחור כדי לחשוף את העטרה, וכמו אצל הזכר, יכולת להצטבר סמגמה.
גירוי
בדרך כלל עטרת הדגדגן עצמה רגישה מדי מכדי להיות מגורה ישירות, למשל במקרים בהם מכסה הדגדגן נמשך לאחור. נשים עם מכסה דגדגן המכסה את מרבית עטרת הדגדגן יכולות לאונן לעיתים קרובות על ידי גירוי מכסה הדגדגן מעל עטרת הדגדגן; אלה עם מבנים קטנים יותר או קומפקטיים יותר נוטים לשפשף את עטרת הדגדגן ומכסה הדגדגן יחד כגוף אחד.
מכסה הדגדגן מעניק, בנוסף, הגנה על עטרת הדגדגן, כמו עורלה על עטרת הפין אצל גברים. במהלך גירוי מיני, מכסה הדגדגן עשוי גם למנוע מהפין מגע ישיר עם עטרת הדגדגן, אשר בדרך כלל מגורה על ידי לחץ החיק של בן הזוג. מרבית היונקים והפרימטים מזדווגים בתנוחה אחורית, בשונה מהתנוחה הקדמית המאפיינת לרוב בני אדם, ולכן הגירוי בדגדגן נוצר ישירות על ידי מגע עם שק האשכים בבסיס הפין והתכווצויות שונות של השרירים הבשריים (Dartos) שלו. עטרת הדגדגן, כמו העורלה, עליה להסתכך על ידי החלב (סבום) המופרש באופן טבעי. אם סיכוך זה לא מתרחש בעטרת הדגדגן של האישה, מכסה הדגדגן לא יכול ללפף אותו בזמן גירוי מיני, או שהנקבה עלולה לחוות כאב ולא הנאה.
שינויים אסתטיים
ברוב העולם, שינויים בדגדגן הם מחזות נדירים. בתרבויות מסוימות, מילת נשים מבוצעת כטקס מעבר לנשיות, ונתפסת כשיפור במראה של איברי המין, או לחלופין משמשת לדיכוי או להפחתת התשוקה וההנאה המינית הנשית (כולל באוננות). מילת נשים נערכה על ילדים רבים במדינות המערב, כולל בעבר בארצות הברית, כדי להרתיע מאוננות ולהפחית מחלות שניסו לקשור אליה.
שינוי אחד שנשים מבצעות לרוב מרצונן החופשי הוא לנקב את מכסה הדגדגן לצורך הכנסת תכשיטים (כמו פירנסינג), הן לצורך קישוט והן להנאה גופנית.
למרות שמדובר בתופעה הרבה פחות שכיחה, נשים אחרות מעדיפות להסיר את מכסה הדגדגן שלהן כדי לחשוף לצמיתות חלק מעטרת הדגדגן או את כולה.
שיחור לבנת
שִׁיחוֹר לִבְנָת הוא ציון גאוגרפי המופיע בתנ"ך בתיאור נחלת שבט אשר. הפירוש המקובל הוא שמדובר על נחל בסמוך למקום בשם לבנת, הנמצא בגבול הדרומי של נחלת שבט אשר.
אזכור
שיחור לבנת מוזכר פעם אחת בתנ"ך, בספר יהושע:
פירוש
המילה "שיחור" מופיע בתנ"ך כשם של הנילוס ובהתאם ההנחה הוא שהוא מציין בביטוי "שיחור לבנת" נחל או מעיין. עם זאת, תרגום השבעים מתרגם את "שיחור לבנת" כשיחור ולבנת, כלומר שני מקומות שונים.
על פי הפירוש המקובל, נמצא שיחור לבנת בחלק הדרומי-מערבי של נחלת שבט אשר, באזור הכרמל, המוזכר לצידו בפסוק.
זיהוי
אדוארד רובינסון, אלברכט אלט ואחרים זיהו את שיחור לבנת בנחל תנינים או נחל דליה הנשפכים לים התיכון מדרום לטנטורה, המזוהה כעיר המקראית דֹּאר. לשיטתם, הגבול הדרומי של אשר היה חייב להיות דרומית לדאר, שעל פי הייתה שייכת לשבט מנשה בתוך נחלת אשר.
בנימין מזר ויוחנן אהרוני שללו את האפשרות שגבול אשר היה במיקום כה דרומי. לטענתם, היות העיר דאר למנשה, הביא לכך שגם מבחינת הגבול, דאר נכללה בנחלת מנשה, והיותה חלק מאשר מציין רק עובדה היסטורית. על כן, הם זיהו את שיחור לבנת בשפך נחל קישון. בהתאם, זיהה אהרוני את לבנת בתל אבו הואם.
זיהוי נוסף של שיחור לבנת הוא בנחל נעמן. זיהוי זה שימש בעיתונות העברית במחצית הראשונה של המאה ה-20.
ניקולה קוסטו
ניקולה קוסטו (בצרפתית: Nicolas Coustou; 1658, ליון – 1733, פריז) היה פסל צרפתי.
ביוגרפיה
בגיל שמונה עשרה עבר לפריז ללמוד אצל דודו מצד אימו אנטואן קואזוו.
בגיל עשרים ושלוש זכה בפרס רומא שאיפשר לו ארבע שנות לימוד באקדמיה הצרפתית ברומא בהמשך שימש כרקטור של האקדמיה לציור ופיסול.
החל משנת 1700 עבד עם קואזוו בארמונות מרלי וורסאי.
מקורות ההשראה שלו היו בעיקר מיכלאנג'לו והפסל אלסנדרו אלגארדי והוא ניסה למזג בין מקורות אלו.
חלק מעבודותיו נהרסו בזמן המהפכה הצרפתית.
בפסלי אפולו רודף אחר דפנה בגני טווילרי נעזר באחיו הצעיר גיום קוסטו האב, בעיקר בפיסול דפנה.
מקווה (פירושונים)
{{פירושונים|
ברי קרץ'
ברי קרץ' (באנגלית: Barry Kerch, נולד ב-7 באוגוסט 1976 בג'קסונוויל, פלורידה) הוא מוזיקאי המוכר בעיקר כמתופף וכאחד החברים המייסדים של להקת הרוק האמריקאית, שיינדאון.
קריירה
קרץ' מעיד על עצמו שכבר בגיל שש תופף על סירים ומחבתות במטבח בבית הוריו, עד שסבתו, שאחיה היה מתופף ג'אז, אמרה לו שהוא עתיד להיות מתופף. הוריו קנו לו תוף סנייר, ולאחר ששלט בו באופן מלא, קיבל מערכת תופים למתחילים. קרץ' הושפע ממתופפים כמו ג'ון 'ג'אבו' סטארקס וקלייד סטאבלפילד (שניגנו עם ג'יימס בראון), ומלהקות כמו לד זפלין וניין אינץ' ניילז, כמו גם מלהקות כמו איירון מיידן ודף לפרד. כשלמד באוניברסיטת מרכז פלורידה תופף בתזמורת הצועדת של האוניברסיטה, ה-Marching Knights.
רוקו גרנטה
רוקו גרנטה (באיטלקית:Rocco Granata; נולד ב-16 באוגוסט 1938, קלבריה) הוא זמר וכותב שירים בלגי ממוצא איטלקי.
ברי קרץ'
קריירה
בתקופת התיכון והאוניברסיטה ניגן בלהקת רוק שהקימו הוא ואחיו. בתחילת העשור הראשון של המאה ה-21 עבר לג'קסונוויל לטובת עבודתו באגמים, אז סיפר לו אחיו שחבר משותף עובד עם צעיר בשם ברנט סמית שמנסה להקים להקה חדשה. קרץ' האזין לקלטת דמו של סמית, ונפגש עמו ועם הגיטריסט הראשון של הלהקה, ג'סין טוד. לאור הכימיה הטובה ביניהם, הוחלט על צירופו המיידי של קרץ' ללהקה. קרץ' היה המתופף השביעי שנבחן ללהקה.
רוקו גרנטה
ביוגרפיה
רוקו גרנטה נולד באיטליה, והיגר עם הוריו לבלגיה כאשר היה בן עשר. אביו היה עובד במכרה. רוקו התעניין במוזיקה ולמד לנגן אקורדאון. הוא סייר ברחבי בלגיה ביחד עם להקתו The International Quintet.
בשנת 1959 הוא הוציא את השיר Marina שזכה להצלחה גדולה. השיר הגיע למקום הראשון במצעדי הפזמונים בבלגיה וגרמניה. בגרמניה לבדה נמכרו מעל למיליון העתקים. השיר זכה לגרסאות כיסוי של דלידה ולואיס ארמסטרונג.
ברי קרץ'
חיים אישיים
קרץ' למד באוניברסיטת מרכז פלורידה, שם קיבל תואר ראשון באנתרופולוגיה. לאחר לימודיו התכוון להקדיש את עצמו לשימור הסביבה, וקיבל עבודה במסגרתה היה עליו לסייע במלחמה בעשבים פולשים שאיימו על המאזן האקולוגי באוורגליידס.
רוקו גרנטה
ביוגרפיה
לאחר ההצלחה גרנטה סייר ברחבי העולם, בשנת 1960 יצאה סרט המבוסס על השיר ובשנת 1961 גרנטה הוזמן לפסטיבל סן רמו.
שירים שגרנטה כתב במהלך שנות ה-60 זכו להצלחה והתברגו למצעדי הפזמונים בבלגיה אך לא הגיעו למקום הראשון. בשנת 1989 הוא הוציא רמיקס של Marina שהגיע לראש מצעדי הפזמונים בבלגיה, גרמניה, צרפת ואיטליה. בסך הכל רוקו גרנטה הוציא 65 סינגלים.
בשנת 2000 רוקו גרנטה קיבל פרס למפעל חיים של תעשיית המוזיקה הבלגית. בשנת 2013 יצאה סרט על חייו המוקדמות.
עונת 2012/2013 ביורוליג
עונת 2012/2013 ביורוליג הייתה העונה ה-56 של תחרות אירופית לקבוצות כדורסל וה-13 שאורגנה על ידי Euroleague Basketball Company.
המשחק הראשון התקיים ב-25 בספטמבר 2012 והתחרות הסתיימה ב-13 במאי 2013. בתחרות השתתפו 31 קבוצות.
העונה הסתיימה בניצחון של אולימפיאקוס, זה היה הניצחון השלישית בתולדות המועדון.
ואסיליס ספאנוליס (יוון) מאולימפיאקוס נבחר לכדורסלן המצטיין של פיינל פור.
מתכונת התחרות
תחילה התקיים השלב המוקדם שבסופו המנצח מ-8 קבוצות עלה לעונה הסדירה. 24 קבוצות החלו בעונה הסדירה כאשר המשחקים נערכו ב-4 בתים. בשלב הבא, 16 קבוצות התחרו ב-2 בתים. ארבע קבוצות מכל בית עלו למשחקי רבע הגמר שהתקיימו עד ל-3 ניצחונות. הפיינל פור נערך ב-O2 ארנה, לונדון.
דירוג הקבוצות
דירוג הקבוצות פורסם ב-31 במאי 2012
ישראל בתחרות
מכבי תל אביב השתתפה במשחקי ה-16, סיימה את הבית במקום השלישי ועלתה לרבע הגמר. ברבע הגמר היא הפסידה וסיימה את העונה.
נקר מוצץ צהוב-בטן
נקר מוצץ צהוב-בטן (שם מדעי: Sphyrapicus varius) הוא מין ממשפחת הנקריים החי ביערות קנדה ואמריקה הצפונית. נקר זה ניזון בעיקר מלשד עצים והוא קרובם לסוג של נקר מוצץ אדום-חזה ונקר מוצץ אדום-עורף, שבעבר נחשב לתת-מין שלו.
תיאור
נקר זה מגיע לאורך של כ-19 עד 21 ס"מ, בעל מוטת כנפיים של 34 עד 40 ס"מ ומשקלו הוא בין 35 עד 62 גרם בממוצע. הנקר בעל נוצות שחורות-אפורת והבטן לבנה, כשאזור הראש והחזה מכוסה בפסים שחורים מסורטטים. המצח והסנטר שלו בעלי גוון אדום עז והבטן והחזה לעיתים קרובות צהובים, מה שנתן לנקר את שמו. כשאר הנקרים הוא בעל טפרים ארוכים העוזרים לו להיתפס ולטפס על עצים אנכית, בעודו קודח בהם עם מקורו.
הנקר חי בטבע בין קנדה, מזרח אלסקה ולאורך מזרח ארצות הברית כשהוא מדרים עד מקסיקו, אמריקה המרכזית ואיי הודו המערבית ופרט תועה הגיע אף לאירלנד ובריטניה. הנקר שוכן בטבע ביערות מחטניים, נשירים ובשיחיות וכן ביערות הרים שונים. במספר אזורים הוא נפוץ גם בבתות, שדות מרעה, חורשים פתוחים יותר ובמטעי דקלים.
הנקר הוא אוכל כל הניזון הן מחלקי העצים כמו הלשד והעצה ולעיתים גם מפירות קטנים וניצנים וכן מפרוקי-רגליים החיים בעצים כמו זחלים, חיפושיות, עכבישים ונמלים. את אלה הנקר לוכד בלשונו מתוך העצים.
הנקר איננו בסכנת הכחדה אך נחשב למין מוגן בארצות הברית ואסור לצודו. התפוצה שלו גדולה אך האוכלוסייה פוחתת, בעיקר מאחר ש-50% מהפרטים אינם מתרבים כל שנה. הנקר גם נחשב למזיק מאחר שהוא גורם לפגיעה בחגורת עצים שונים, מה שעלול לגרום לזיהומים לעץ ולמשיכת אוכלי צמחים מזיקים אחריו. לעיתים עצים מתים לאחר מתקפות של נקרים רבים.
לורנזו בראון
לורנזו דונטז בראון (באנגלית: Lorenzo Dontez Brown; נולד ב-26 באוגוסט 1990) הוא כדורסלן אמריקאי-ספרדי המשחק בעמדת הרכז במכבי תל אביב.
קריירת המכללה
בראון שיחק כדורסל מכללות באוניברסיטת המדינה של קרוליינה הצפונית (NC סטייט) מ-2010 עד 2013 והוביל את ה-NC סטייט וולפאק לשתי הופעות רצופות בטורניר אליפות המכללות בכדורסל ב-2012 וב-2013. כג'וניור (סטודנט בשנתו השלישית) העמיד בראון ממוצעים של 12.4 נקודות ו-4.3 ריבאונדים למשחק והוביל את אזור החוף האטלנטי (ACC) באסיסטים עם 7.2 למשחק. בסיום העונה נבחר בראון לחמישייה השנייה של ה-ACC. במהלך קריירת המכללות שלו העמיד בראון ממוצעים של 11.6 נקודות, 4.2 ריבאונדים ו-5.8 אסיסטים ב-32.6 דקות למשחק.
לאחר עונת 2012/13 החליט בראון לוותר על העונה האחרונה שלו בקולג' והכריז על מועמדותו לדראפט ה-NBA 2013.
עונת 2013/14
בראון נבחר בבחירה ה-52 בדראפט ה-NBA 2013 על ידי מינסוטה טימברוולבס ולאחר מכן הצטרף לסגל הקבוצה לליגת הקיץ של ה-NBA. ב-26 בספטמבר 2013 הוא חתם על החוזה המקצועי הראשון שלו עם הוולבס. עם זאת, מינסוטה ויתרה עליו ב-25 באוקטובר 2013.
ב-1 בנובמבר 2013 הוא נרכש על ידי הספרינגפילד ארמור מליגת הפיתוח של ה-NBA. ב-20 בנובמבר 2013 הוא חתם בפילדלפיה 76'. הוא ערך את הופעת הבכורה שלו באותו יום, כשנכנס 58 שניות לסיום הרבע הרביעי וקלע 5 נקודות. במהלך עונת הרוקי שלו הוא נשלח פעמים רבות לקבוצת ליגת הפיתוח של הסיקסרס, דלאוור 87'. ב-14 במרץ 2014 פילדלפיה ויתרה עליו. ב-16 במרץ 2014 הוא נרכש מחדש על ידי הספרינגפילד ארמור.
עונת 2014/15
ב-29 ביולי 2014 הוא חתם ברייר ונציה מהליגה האיטלקית לעונת 2014/15. ב-5 בספטמבר 2014 חוזהו בוטל על ידי ונציה. ב-25 בספטמבר 2014 הוא חתם בדטרויט פיסטונס, אך הפיסטונס ויתרו עליו ב-20 באוקטובר 2014. ב-1 בנובמבר 2014 הוא נרכש על ידי גרנד ראפידס דרייב. ב-15 בנובמבר הוא ערך את הופעת הבכורה שלו בדרייב בהפסד 112–103 לבייקרספילד ג'אם, ורשם 14 נקודות, שישה ריבאונדים וחמישה אסיסטים ב-33 דקות. ב-4 בפברואר 2015 הוא נבחר למשחק האולסטאר של ליגת הפיתוח של ה-NBA.
ב-28 בינואר 2015 הוא חתם על חוזה ל-10 ימים עם מינסוטה טימברוולבס. שלושה ימים לאחר מכן, רק במשחקו השלישי עבור הטימברוולבס, הוא פתח בזכות היותו הרכז הבריא היחיד בקבוצה שכן מו ויליאמס וזאק לאבין היו שניהם פצועים. הוא נאלץ לשחק את כל המשחק חוץ מחמש שניות בהפסד הוולבס 90–106 לקליבלנד קאבלירס, כשרשם 9 אסיסטים, 6 ריבאונדים ונקודה אחת. הוא חזר לספסל במשחק הבא ב-2 בפברואר עם חזרתו של ריקי רוביו מפציעה ארוכה. זמן המשחק שלו ירד בצורה דרסטית כששיחק רק 1:29 דקות בהפסד 94–100 לדאלאס מאבריקס. ב-6 בפברואר הוא חתם על חוזה שני ל-10 ימים עם הטימברוולבס. ב-19 בפברואר 2015 הוא חתם בטימברוולבס להמשך העונה, אך ב-24 באוקטובר 2015 הוא נופה מהסגל.
עונת 2015/16
ב-12 בנובמבר 2015 נרכש בראון מחדש על ידי גרנד ראפידס דרייב. יומיים לאחר מכן הוא ערך את הופעת הבכורה שלו העונה בניצחון 113–101 על דלאוור 87', ורשם 13 נקודות, שני ריבאונדים, שני אסיסטים ושלוש חטיפות ב-23 דקות מהספסל.
ב-8 בינואר 2016 חתם בראון על חוזה ל-10 ימים בפיניקס סאנס. הוא ערך את הופעת הבכורה שלו בסאנס ארבעה ימים לאחר מכן, ורשם 7 נקודות, 5 אסיסטים, 2 ריבאונדים וחטיפה בהפסד 116–97 לאינדיאנה פייסרס. ב-18 בינואר הוא חתם על חוזה שני ל-10 ימים עם הסאנס. לאחר תום החוזה שלו הסאנס החליטו לא להשאיר אותו, מה שהפך אותו לשחקן חופשי. ב-29 בינואר הוא נבחר לנבחרת המזרח במשחק האולסטאר של ליגת הפיתוח בפעם השנייה ברציפות. ב-2 בפברואר הוא נרכש מחדש על ידי הדרייב.
ב-18 במרץ 2016 חתם בראון על חוזה ל-10 ימים עם דטרויט פיסטונס. מאוחר יותר הוא חתם על חוזה שני ל-10 ימים עם הפיסטונס ב-28 במרץ, ולאחר מכן לשארית העונה ב-13 באפריל. הפיסטונס ניפו את בראון מסגלם ב-22 באוקטובר 2016 לפני ששיחק עבורם במשחק ליגה.
עונת 2016/17
ב-4 בנובמבר 2016 חתם בראון על חוזה בקבוצה הרוסית אוניקס קאזאן, אך חוזהו בוטל ב-15 בנובמבר לאחר כשל פיזי. ב-8 בדצמבר 2016 הוא חתם בג'ג'יאנג גולדן בולס הסינית מליגת ה-CBA. ב-3 במרץ 2017, לאחר סיום עונת 2016/17, נרכש בראון מחדש על ידי הגרנד ראפידס גולד.
עונת 2017/18
בראון הצטרף לדטרויט פיסטונס לליגת הקיץ 2017. הוא חתם על חוזה דו כיווני עם טורונטו ראפטורס, לפיו בראון יחלק את זמנו בין טורונטו לבין קבוצת ליגת הפיתוח שלה, הראפטורס 905. הוא הפך לשחקן הראשון שששיחק ב-NBA וחתם על חוזה דו-כיווני. הוא זכה בפרס ה-MVP של ליגת הפיתוח הראפטורס 905. לפני סיום העונה שודרג חוזהו של בראון לחוזה סטנדרטי.
עונת 2018/19
ב-20 ביולי 2018 החתימו הראפטורס את בראון מחדש. ב-26 משחקים עבור הקבוצה במהלך עונת העמיד בראון ממוצעים של 2.1 נקודות ב-8.2 דקות למשחק. ב-7 בינואר 2019 חתכו הראפטורס את בראון מהסגל.
ב-10 בפברואר 2019 חתם בראון בגואנגג'ואו לונג ליונס מליגת ה-CBA הסינית. הוא ערך את הופעת הבכורה שלו בלונג ליונס יומיים לאחר מכן, כשקלע 17 נקודות עם 2 ריבאונדים וחטיפה בניצחון 97–93 על בייג'ינג דאקס.
עונת 2020/21
ב-14 ביולי 2020 חתם בראון בפנרבחצ'ה מליגת העל הטורקית והיורוליג. ב-17 ביוני 2021 שוחרר בראון מהמועדון.
עונת 2021/22
ב-23 ביולי 2021 חתם בראון על חוזה לשנה באוניקס קאזאן מהליגה המאוחדת של VTB והיורוליג.
הוא עזב את הקבוצה בתחילת 2022 עקב הפלישה הרוסית לאוקראינה.
עונת 2022/23
ב-29 ביוני 2022 חתם בראון על חוזה לשנתיים במכבי תל אביב מליגת העל הישראלית והיורוליג.
לפני תחילת העונה זכה בראון עם נבחרת ספרד בכדורסל באליפות אירופה בכדורסל 2022 ונבחר לחמישיית הטורניר.
ב-9 בפברואר 2023 האריך בראון את חוזהו בקבוצה ל-3 שנים נוספות, עד 2026.
אורלנד
–
רוברט ריטנברג
רוברט ריטנברג (באנגלית: Robert Rittenberg; 2 בנובמבר 1933 - 21 במאי 2016), הוא אתלט יהודי-אמריקאי בעבר, אחד מאצני המשוכות המהירים בארצות הברית בשנות ה-50, אלוף המכביות (הרביעית 1953 והחמישית 1957) בעל 11 מדליות, מהן 5 זהב, 5 כסף ו-1 ארד.
ביוגרפיה
ריטנברג למד באוניברסיטת הרווארד.
אלוף המכביה
בתחרויות האתלטיקה של המכביה הרביעית שנערכו בסוף ספטמבר 1953 זכה ריטנברג ב-4 מדליות אישיות, 2 זהב ו-2 כסף. מדליות זהב, בריצת 200 מטר משוכות בתוצאה של 24.7 שניות ובקפיצה משולשת בתוצאה של 13.63 מטר, לפני דוד קושניר (13.58 מטר) וברל'ה זילברברג (13.26 מטר), שניהם מישראל. מדליות כסף, בריצת 110 מטר משוכות בתוצאה של 14.9 שניות, אחרי י. גולדברג מארצות הברית (14.9 שניות) ולפני נ. לוריא מדרום אפריקה (15.1 שניות) ובקפיצה לרוחק בתוצאה של 6.74 מטר, אחרי דוד קושניר (6.77 מטר) ולפני לוינזון מארצות הברית (6.58 מטר).
1955
בתחרות בין אוניברסיטת ייל לאוניברסיטת הרווארד שנערכה ב-21 במאי 1955 סייע ריטנברג להרווארד לנצח לאחר שזכה ב-4 תחרויות וסיים שני בשתי תחרויות והביא 26 נקודות.
1956
בתחרות שנערכה בקומפטון קליפורניה ב-5 ביוני 1956 קבע ריטנברג בריצת 400 מטר משוכות שיא אישי חדש של 51.6 שניות. שלושה שבועות לאחר מכן, במבחנים האמריקאים לאולימפיאדת מלבורן (1956) שנערכו בלוס אנג'לס ב-29 ביוני הוא סיים במקום חמישי בריצת 400 מטר משוכות בתוצאה של 51.9 שניות ולכן הוא לא נכלל במשלחת האמריקאית למשחקים. באליפות ארצות הברית שנערכה בבייקרספילד קליפורניה באותה שנה הוא סיים חמישי בריצת 400 מטר משוכות בתוצאה של 52.2 שניות.
1957
בתחרויות האתלטיקה של המכביה החמישית שנערכו בשנת 1957 זכה ריטנברג ב-7 מדליות, 3 זהב, 3 כסף ו-1 ארד. מדליות זהב, בריצת 110 מטר משוכות בתוצאה של 14.8 שניות, לפני מייק הרמן מארצות הברית (15.2 שניות), בריצת 200 מטר משוכות בתוצאה של 24.4 שניות, לפני הרי קיין מאנגליה (25.3 שניות) ואלן קליין מארצות הברית (27.0 שניות) ובכך הגן על תוארו ובריצת שליחים 4x400 מטר בשיא מכביה חדש של 3:22.6 דקות, לפני דרום אפריקה (3:23.4 דקות) וישראל (3:35.1 דקות). מדליות כסף, בריצת 400 מטר משוכות בתוצאה של 54.8 שניות, אחרי הרי קיין (54.2 שניות), בקפיצה לגובה בתוצאה של 1.80 מטר, אחרי אריה קלינשטוב-נווה (1.85 מטר) ולפני אריק איינשטיין (1.75 מטר), שניהם מישראל ובקפיצה משולשת בתוצאה של 13.80 מטר, אחרי ב. בורשטיין מאוסטרליה (13.84 מטר) ולפני זאב רייס מישראל (13.54 מטר). מדליית ארד, בקפיצה לרוחק בתוצאה של 6.86 מטר, אחרי דוד קושניר (6.97 מטר) ומייק הרמן (6.96 מטר).
הפרלמנט של הולנד
הפרלמנט של הולנד (בהולנדית: Staten-Generaal, סטאטן חנראל) הוא הרשות המחוקקת הדו-בתית של הולנד, הכולל את הסנאט (Eerste Kamer) ואת בית הנבחרים (Tweede Kamer). הפרלמנט יושב במכלול הבניינים הקרוי "ביננהוף" (Binnenhof) שבהאג.